Oktatási Minisztérium
Felsőoktatási Fejlesztési Programok Irodája (FFPI)
FELHÍVÁS
Szándéklevél benyújtására
Tanácsadó szervezeteknek
a világbanki Felsőoktatási Reform Projekt
Könyvtárfejlesztési Komponensében történő 
közreműködésre

A magyar felsőoktatás reformjának megvalósításához nyújtott világbanki hitel keretében az Oktatási Minisztérium irányításával, a Felsőoktatási Fejlesztési Programok Irodájának (továbbiakban: FFPI) koordinálása segítségével zajló projekt egyik komponense a Könyvtárfejlesztési Program. E komponens fő célja, hogy a fokozatosan növekvő hallgatói létszám mellett is hozzáférhetővé tegye az információ széles skáláját az oktatás és kutatás támogatása érdekében és megteremtse egy tanulási forrásközpont modern elektronikus környezetét. Az Oktatási Minisztérium ezúton felhívást tesz közzé szándéklevél benyújtására Tanácsadó szervezet, ill. Csoport számára a világbanki Felsőoktatási Reform Projekt Könyvtárfejlesztési Komponensében történő közreműködésre.
A tanácsadó szervezet feladata, hogy egy Szakértői Csoport tagjaként, az Oktatási Minisztérium könyvtári referensének irányításával megtervezze és bevezesse a fentiekben vázolt könyvtári programot. Ennek értelmében stratégiai tervet készít a tanulási forrásközpont hatékony működtetéséhez, valamint megtervezi az elektronikus információ-szolgáltatás (EISZ) országos rendszerét. A tanácsadó szervezet feladata, hogy előkészítse és levezesse az elektronikus források, és a kapcsolódó információtechnikai eszközök beszerzését, licenc tárgyalásokat folytasson, majd a leghatékonyabb feltételek mellett megkösse az országos szintű licenc szerződéseket. A program mindkét összetevőjének elindításához szükséges hardware és software háttér megtervezésében aktívan közreműködik és az Európai szabványoknak és normáknak megfelelő ajánlásokat készít. Ajánlásokat dolgoz ki továbbá a program folyamatos ellenőrzésére, értékelésére és a szolgáltatások mérésére.
A kiválasztás képzettség, tapasztalat, kompetencia, valamint referenciák alapján történik. Elsőbbséget élveznek azok a jelöltek, akiknek jártasságuk van az elektronikus információhoz kapcsolódó jogi, pénzügyi, tartalmi és technikai kérdések terén, valamint nemzetközi gyakorlattal rendelkeznek a licenc szerződések megkötésében. 
Az elbírálást a benyújtott életrajzok, referenciák, valamint személyes meghallgatás alapján végezzük. A tanácsadó szervezet kiválasztása a világbanki eljárásnak megfelelően történik, az alábbi dokumentum alapján: World Bank’s Guidelines: Selection and Employment of Consultants of Bank Borrowers, January 1997. átd. jav. kiad. January 1999.
A szándéklevelek benyújtásának határideje: 2000. június 5. Cím, további felvilágosítás:                

Oktatási Minisztérium
dr. Téglási Ágnes könyvtári referens
1055 Budapest, Szalay utca 10-14
Tel: 302-0600, fax: 311-5878
Email: agnes.teglasi@om.gov.hu